pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พม. ร่วมประชุม กพช. ครั้งที่ 2/2560 ณ ทำเนียบรัฐบาล
วันศุกร์ที่ 7 เมษายน 2560
พม. ร่วมประชุม กพช. ครั้งที่ 2/2560 ณ ทําเนียบรัฐบาล
พม. ร่วมประชุม กพช. ครั้งที่ 2/2560 ณ ทําเนียบรัฐบาล มีมติไฟเขียวนโยบายส่งเสริมและพัฒนาคุณภาพชีวิตคนพิการ เร่งให้เป็นรูปธรรม ภายในปี 60
วันนี้ (7 เม.ย.60) เวลา 11.30 น. พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยว่า เมื่อวันที่ 5 เม.ย. 60 ได้มีการจัดประชุมคณะกรรมการส่งเสริมและพัฒนาคุณภาพชีวิตคนพิการแห่งชาติ หรือ กพช. ครั้งที่ 2/2560 ณ ตึกบัญชาการ ทําเนียบรัฐบาล กรุงเทพฯ โดยมี พลเรือเอก ณรงค์ พิพัฒนาศัย รองนายกรัฐมนตรี ในฐานะประธานกรรมการส่งเสริมและพัฒนาคุณภาพชีวิตคนพิการแห่งชาติ เป็นประธานการประชุม และตน ในฐานะรองประธานกรรมการ เข้าร่วมประชุม พร้อมด้วยกรรมการ ประกอบด้วย นายไมตรี อินทุสุต ปลัดกระทรวงการพัฒนาสังคมและความมั่นคงของมนุษย์ (ปลัด พม.) ผู้แทนผู้อํานวยการสํานักงบประมาณ ผู้ทรงคุณวุฒิ ผู้แทนองค์กรคนพิการ และนายสมชาย เจริญอํานวยสุข อธิบดีกรมส่งเสริมและพัฒนาคุณภาพชีวิตคนพิการ ในฐานะกรรมการและเลขานุการ และผู้แทนหน่วยงานที่เกี่ยวข้อง
พลตํารวจเอก อดุลย์ กล่าวว่า การประชุมดังกล่าว ที่ประชุมได้มีการพิจารณาและมีมติเห็นชอบในประเด็นสําคัญด้านคนพิการ ดังนี้ 1.แผนพัฒนาคุณภาพชีวิตคนพิการแห่งชาติ ฉบับที่ 5 พ.ศ. 2560–2564 มติคณะรัฐมนตรี เมื่อวันที่ 7 มีนาคม 2560 เห็นชอบหลักการของแผนพัฒนาคุณภาพชีวิตคนพิการแห่งชาติ ฉบับที่ 5 โดยให้กระทรวงการพัฒนาสังคมและความมั่นคงของมนุษย์ (พม.) และหน่วยงานที่เกี่ยวข้อง บูรณาการตามแนวทางมาตรการของแผนฯ พร้อมทั้งขับเคลื่อนและติดตามการดําเนินงานตามแผนดังกล่าว 2.สนับสนุนการจัดบริการผู้ช่วยคนพิการ โดยสนับสนุนงบประมาณค่าตอบแทนผู้ช่วยคนพิการทั่วประเทศ ในวงเงิน 52.99 ล้านบาท ซึ่งที่ประชุม กพช. มีข้อเสนอแนะดังนี้ 1) ปรับปรุงหลักสูตรผู้ช่วยคนพิการ โดยมีหลักสูตรเฉพาะแต่ละประเภทความพิการ และให้มีการฝึกอบรมร่วมกับกระทรวงสาธารณสุข 2) เพิ่มค่าตอบแทนผู้ช่วยคนพิการ ชั่วโมงละ 50 - 100 บาท 3) การเพิ่มจํานวนผู้ช่วยคนพิการ โดยการอบรมขยายผลในภูมิภาคด้วย และ 4) การติดตามประเมินการบริการของผู้ช่วยคนพิการ 3.การจ้างงานคนพิการ กรณีสถานประกอบการนําชื่อคนพิการมารายงาน แต่ไม่ได้จ้างจริง หรือคนพิการยินยอม ให้นําชื่อไปรายงาน โดยไม่ได้ปฏิบัติงานจริง มอบหมายให้กระทรวงแรงงาน และกระทรวงการพัฒนาสังคมฯ โดยกรมส่งเสริมและพัฒนาคุณภาพชีวิตคนพิการ(พก.) ดําเนินการตรวจสอบ และดําเนินคดีตามกฎหมาย รวมถึงประชาสัมพันธ์ เพื่อป้องปรามไม่ให้มีการกระทําดังกล่าวต่อไป
พลตํารวจเอก อดุลย์ กล่าวเพิ่มเติมว่า 4.การรับบริการทางการแพทย์ กรณีคนพิการที่เป็นผู้ประกันตน ได้รับความเดือดร้อนในการจ่ายค่ารักษาพยาบาลล่วงหน้าและเบิกจ่ายภายหลัง มอบหมายให้กระทรวงแรงงาน สํานักงานประกันสังคม และสํานักงานหลักประกันสุขภาพแห่งชาติ (สปสช.) ร่วมกันเร่งแก้ไขปัญหา โดยไม่ต้องให้ คนพิการต้องจ่ายค่ารักษาพยาบาลล่วงหน้า อีกทั้ง คนพิการสามารถเลือกรับการรักษาได้ ทั้งโรงพยาบาลของรัฐ และเอกชน และ 5.ระบบบริการขนส่งสาธารณะ มอบหมายให้กรุงเทพมหานคร และกระทรวงมหาดไทย เร่งดําเนินการปรับปรุงทางขึ้น - ลงรถไฟฟ้า BTS เพื่อรองรับการใช้งานของคนพิการให้แล้วเสร็จภายใน 2560 และระบบขนส่งมวลชนทุกรูปแบบ จะต้องสร้างสิ่งอํานวยความสะดวกที่คนพิการและทุกคนเข้าถึง ตามหลัก Universal Design รวมถึง การปรับปรุงระเบียบที่เกี่ยวข้อง และให้คนพิการสามารถเข้าร่วมตรวจสอบการจัดทําสิ่งอํานวย ความสะดวกในบริการสาธารณะด้วย
รัฐบาลไทย-ข่าวทำเนียบรัฐบาล-รมว.พม. สั่งเปิดกระทรวง พม. 11-15 มี.ค. นี้ ชวนจิตอาสาร่วมทำหน้ากากผ้าแจกประชาชน สู้ไวรัสโควิด-19
วันอังคารที่ 10 มีนาคม 2563
รมว.พม. สั่งเปิดกระทรวง พม. 11-15 มี.ค. นี้ ชวนจิตอาสาร่วมทําหน้ากากผ้าแจกประชาชน สู้ไวรัสโควิด-19
รมว.พม. สั่งเปิดกระทรวง พม. 11-15 มี.ค. นี้ ชวนจิตอาสาร่วมทําหน้ากากผ้าแจกประชาชน สู้ไวรัสโควิด-19
วันที่ 9 มี.ค. 63 นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยถึงความคืบหน้าในการทําหน้ากากผ้าที่เย็บด้วยมือเพื่อป้องกันการแพร่ระบาดของเชื้อไวรัสโควิด-19 ว่า ตั้งแต่วันที่ 7 มี.ค. 63 เป็นต้นมา ตนได้มอบนโยบายให้หน่วยงานในสังกัดกระทรวง พม. กว่า 400 แห่งทั่วประเทศ รวมทั้งสํานักงานพัฒนาสังคมและความมั่นคงของมนุษย์ (พมจ.) ทุกจังหวัด เร่งทําหน้ากากผ้าที่เย็บด้วยมือ เพื่อนําไปแจกจ่ายให้กับประชาชนในพื้นที่ท้องถิ่น สําหรับในส่วนกลาง ณ กระทรวง พม. สะพานขาว ถนนกรุงเกษม กรุงเทพฯ ตั้งแต่วันที่ 11 – 15 มี.ค. 63 เวลา 09.00 – 17.00 น. ได้เปิดให้อาสาสมัครพัฒนาสังคมและความมั่นคงของมนุษย์ (อพม.) และประชาชนจิตอาสาเข้ามามีส่วนร่วมในการทําหน้ากากผ้าที่เย็บด้วยมือ โดยเมื่อทําเสร็จแล้ว สามารถนํากลับบ้านเพื่อให้กับคนในครอบครัว และอีกส่วนหนึ่งจะนําไปแจกจ่ายให้ประชาชนที่ต้องการต่อไป
นายจุติ กล่าวด้วยว่า กระทรวง พม. ได้เตรียมเจ้าหน้าที่ผู้มีความรู้เพื่อสอนการทําหน้ากากผ้าสําหรับผู้ใหญ่และเด็ก และวัสดุอุปกรณ์ รวมทั้งจักรเย็บผ้า หรือจะนําวัสดุอุปกรณ์เย็บผ้ามาเองได้ นอกจากนี้ระหว่างการทําหน้ากากผ้า จะมีการขับร้องเพลงจากศิลปิน นักร้อง พร้อมบริการอาหารว่าง ทั้งนี้ตนขอเชิญชวนพี่น้องประชาชนทุกท่านเข้ามาร่วมกันทําหน้ากากผ้าที่เย็บด้วยมือของตนเอง เพื่อร่วมกันป้องกันตนเอง ครอบครัว และชุมชน จากการแพร่ระบาดของเชื้อไวรัสโควิด-19 ซึ่งสามารถติดต่อสอบถามเพิ่มเติม โทร. 02 695 6441 และศูนย์ช่วยเหลือสังคม สายด่วน พม. โทร. 1300
นายจุติ กล่าวว่า ขณะนี้กระทรวง พม. ได้ผลิตหน้ากากผ้าจากหน่วยงานต่างๆ ทั่วประเทศ รวมเป็นจํานวนทั้งสิ้นกว่า 40,000 ชิ้น นอกจากจะนําไปใช้กับคนภายในครอบครัวและชุมชนแล้ว ยังจะนําไปแจกจ่ายให้กับประชาชนในพื้นที่ต่อไป ทั้งนี้พี่น้องประชาชนในจังหวัดต่างๆ สามารถติดต่อขอรับหน้ากากผ้าสําหรับผู้ใหญ่และเด็กฟรี ครอบครัวไม่เกิน 4 ชิ้น (ระบุจํานวนผู้ใหญ่และเด็ก) โดยขอให้ติดต่อไปยัง สํานักงาน พมจ. ใกล้บ้านท่าน
รัฐบาลไทย-ข่าวทำเนียบรัฐบาล-รมช.มนัญญา เยี่ยมชมนิทรรศการ "เกษตรอินทรีย์วิถีอุทัย เกษตรปลอดภัย คือความภูมิใจของเรา"
วันศุกร์ที่ 7 สิงหาคม 2563
รมช.มนัญญา เยี่ยมชมนิทรรศการ "เกษตรอินทรีย์วิถีอุทัย เกษตรปลอดภัย คือความภูมิใจของเรา"
รมช.มนัญญา เยี่ยมชมนิทรรศการ "เกษตรอินทรีย์วิถีอุทัย เกษตรปลอดภัย คือความภูมิใจของเรา" หนุนคนอุทัยธานีทําเกษตรอินทรีย์อย่างยั่งยืน
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ พร้อมด้วยนายวิศิษฐ์ ศรีสุวรรณ์ รองอธิบดีกรมส่งเสริมสหกรณ์ และหัวหน้าส่วนราชการจังหวัดอุทัยธานี เยี่ยมชมนิทรรศการของหน่วยงานในสังกัดกระทรวงเกษตรและสหกรณ์ ภายใต้แนวคิด "เกษตรอินทรีย์วิถีอุทัย เกษตรปลอดภัย คือความภูมิใจของเรา" ในวันที่ 7 สิงหาคม 2563 ณ ต.อุทัยใหม่ อ.เมืองจ.อุทัยธานีซึ่งภายในงานมีการจัดแสดงพืชสมุนไพร 13 ชนิดที่มีคุณประโยชน์ผลิตภัณฑ์ข้าวอินทรีย์ส่งเสริมการปลูกโกโก้และผลิตภัณฑ์ต่างๆของสหกรณ์การเกษตรจังหวัดอุทัยธานี
นอกจากนี้ยังมีนิทรรศการให้ความรู้ประวัติและผลิตภัณฑ์นมวัวแดง ไทย-เดนมาร์ก ขององค์การส่งเสริมกิจการโคนมแห่งประเทศไทย ฯลฯ โดยกิจกรรมครั้งนี้ จัดขึ้นเพื่อให้ความรู้และมุ่งส่งเสริมการทําเกษตรอินทรีย์ในท้องถิ่นของคนในชุมชน รวมถึงผลักดันให้ครัวไทยไปสู่ครัวโลกอีกด้วย
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล-การเลือกตั้งประธานาธิบดีของสาธารณรัฐเกาหลี
วันพุธที่ 10 พฤษภาคม 2560
การเลือกตั้งประธานาธิบดีของสาธารณรัฐเกาหลี
การเลือกตั้งประธานาธิบดีของสาธารณรัฐเกาหลี
​​ตามที่สาธารณรัฐเกาหลี (เกาหลีใต้) ได้จัดการเลือกตั้งประธานาธิบดีเมื่อวันที่ ๙ พฤษภาคม ๒๕๖๐ โดยนายมุนแจ อิน ได้รับเลือกตั้งเป็นประธานาธิบดีเกาหลีใต้คนใหม่ นั้น
​​นายกรัฐมนตรีได้มีสารแสดงความยินดีถึงนายมุนในนามของรัฐบาลและประชาชนไทย โดยได้ย้ําว่าไทยและเกาหลีใต้มีความสัมพันธ์ใกล้ชิดมาช้านาน และแสดงความพร้อมที่จะร่วมมือกับนายมุนที่จะพัฒนาความสัมพันธ์ดังกล่าวให้ก้าวหน้ายิ่งขึ้นไปอีก โดยเฉพาะในโอกาสที่จะครบรอบ ๖๐ ปีการสถาปนาความสัมพันธ์ทางการทูตระหว่างกันในปี ๒๕๖๑
รัฐบาลไทย-ข่าวทำเนียบรัฐบาล-สธ. ดูแลสุขภาพประชาชนประสบอุทกภัยต่อเนื่อง
วันพุธที่ 19 กันยายน 2561
สธ. ดูแลสุขภาพประชาชนประสบอุทกภัยต่อเนื่อง
กระทรวงสาธารณสุข ให้การดูแลสุขภาพประชาชนพื้นที่ประสบภัยน้ําท่วมต่อเนื่อง ส่งยาและเวชภัณฑ์สนับสนุนพื้นที่แล้วกว่า 50,000 ชุด ส่งหน่วยแพทย์เคลื่อนที่ดูแลประชาชน และทีมหมอครอบครัวเยี่ยมบ้าน ผู้ป่วยติดบ้านติดเตียง กําชับสถานบริการสาธารณสุขทุกแห่ง พร้อมดูแล
วันนี้ (19 กันยายน 2561) ที่กระทรวงสาธารณสุข จ.นนทบุรี นายแพทย์เจษฎา โชคดํารงสุข ปลัดกระทรวงสาธารณสุข ให้สัมภาษณ์ว่า ในช่วงหลายเดือนที่ผ่านมา ประเทศไทยได้รับผลกระทบจากพายุโซนร้อน และพายุดีเปรสชัน เกิดทําให้หลายพื้นที่ประสบอุทกภัย ดินโคลนถล่ม น้ําป่าไหลหลาก ในการดูแลด้านการแพทย์และสาธารณสุข การควบคุมป้องกันโรค และการฟื้นฟูสุขาภิบาลสิ่งแวดล้อม กระทรวงสาธารณสุข ได้ให้สํานักงานสาธารณสุขจังหวัด สํานักงานสาธารณสุขอําเภอ และโรงพยาบาลทุกแห่ง ดําเนินการตามแผนรับน้ําท่วม และส่งเจ้าหน้าที่ ทีมหมอครอบครัวให้การดูแลประชาชนในพื้นที่ประสบภัย โดยเฉพาะกลุ่มเปราะบางเช่น เด็กเล็ก หญิงตั้งครรภ์ ผู้สูงอายุ ผู้ป่วยโรคเรื้อรัง ผู้ป่วยติดบ้านติดเตียง รวมทั้งจัดหน่วยแพทย์เคลื่อนที่ออกให้บริการอย่างต่อเนื่อง ขณะนี้ ยังมีสถานการณ์น้ําท่วมใน 5 จังหวัด คือ นครนายก ปราจีนบุรี ฉะเชิงเทรา สตูล และน่าน โรงพยาบาลในสังกัดให้บริการปกติ ขณะนี้รพ.สต.แหลมประดู่ อ.บ้านโพธิ์ จ.ฉะเชิงเทรา น้ําท่วมชั้นล่างและถนนทางเข้า ย้ายจุดบริการ และรพ.สต.ฉลุง อ.ฉลุง จ.สตูล น้ําท่วมชั้นล่าง เปิดให้บริการที่ชั้น 2
นายแพทย์เจษฎากล่าวต่อว่า ตั้งแต่วันที่ 17 กรกฎาคม 2561จนถึงปัจจุบัน ได้จัดส่งยาและเวชภัณฑ์สนับสนุนพื้นที่ประสบภัย ได้แก่ ยาชุดช่วยเหลือผู้ประสบภัย จํานวน 33,100 ชุด ยารักษาน้ํากัดเท้า 12,150 หลอด ยาตําราหลวง 5,500 ชุด ยาทากันยุง 1,700 ชุด เสื้อชูชีพ 400 ตัว จัดทีมหน่วยแพทย์เคลื่อนที่ดูแลให้บริการประชาชนในพื้นที่ประสบภัยและพื้นที่เสี่ยง 76 ทีม รวมถึงให้การดูแลผู้ป่วยกลุ่มเสี่ยง ได้แก่ ผู้ป่วยโรคเรื้อรัง ผู้สูงอายุ เด็กเล็ก ผู้พิการ หญิงตั้งครรภ์และหลังคลอด ซึ่งขณะนี้ทีมหมอครอบครัวและ อสม. ได้ออกเยี่ยมบ้านดูแลสุขภาพประชาชนในพื้นที่ และให้ยารักษาโรคประจําตัวเพิ่มไว้ ไม่ให้มีปัญหาขาดยา
ทั้งนี้ ได้กําชับให้สถานพยาบาลทุกพื้นที่ เฝ้าระวังและติดตามสถานการณ์ดินโคลนถล่ม น้ําป่าไหลหลาก น้ําท่วมฉับพลัน เตรียมความพร้อมรับมือกับสถานการณ์อุทกภัยตามแผนที่วางไว้ จัดทีมหน่วยแพทย์เคลื่อนที่ให้บริการประชาชนที่เข้าถึงไม่สะดวก พร้อมบริการประชาชนและให้การดูแลผู้ประสบภัยตลอด 24 ชั่วโมง
******************************19 กันยายน 2561
รัฐบาลไทย-ข่าวทำเนียบรัฐบาล-รพ.บางสะพาน คลี่คลาย ลงพื้นที่ฟื้นฟูผู้ได้รับผลกระทบ
วันศุกร์ที่ 10 พฤศจิกายน 2560
รพ.บางสะพาน คลี่คลาย ลงพื้นที่ฟื้นฟูผู้ได้รับผลกระทบ
กระทรวงสาธารณสุข จัดส่งยา เวชภัณฑ์ ทีมแพทย์ดูแลฟื้นฟูผู้ได้รับผลกระทบจากอุทกภัย ส่วนสถานการณ์โรงพยาบาลบางสะพานเริ่มเข้าสู่ปกติ
กระทรวงสาธารณสุข จัดส่งยา เวชภัณฑ์ ทีมแพทย์ดูแลฟื้นฟูผู้ได้รับผลกระทบจากอุทกภัย ส่วนสถานการณ์โรงพยาบาลบางสะพานเริ่มเข้าสู่ปกติ
นายแพทย์โอภาส การย์กวินพงศ์ รองปลัดกระทรวงสาธารณสุข ให้สัมภาษณ์ถึงสถานการณ์ฝนตกในภาคใต้ ตามข้อมูลของกรมอุตุนิยมวิทยายังมีพื้นที่ที่ต้องเฝ้าระวังในบริเวณภาคใต้คือ จังหวัดระนอง พังงา และภูเก็ต มีฝนตกต่อเนื่องและตกหนักในบางแห่ง ที่ผ่านมากระทรวงสาธารณสุขได้สนับสนุนยา เวชภัณฑ์ เพื่อช่วยเหลือประชาชนที่ได้รับผลกระทบจากน้ําท่วมที่ผ่านมาจนถึงปัจจุบัน มีการจัดส่งยาชุดช่วยเหลือผู้ประสบภัย 199,250 ชุด ยาทากันยุง 1,000 ชิ้น ยาทาน้ํากัดเท้า 43,500 หลอด ยาตําราหลวง 4,100 ชุด ยาสามัญประจําบ้าน 7,500 ชุด ทั้งนี้ กระทรวงสาธารณสุขยังคงติดตามสถานการณ์อย่างใกล้ชิดและพร้อมสนับสนุนยา เวชภัณฑ์อย่างต่อเนื่อง
สําหรับสถานการณ์โรงพยาบาลบางสะพาน จ.ประจวบคีรีขันธ์ ได้รับรายงานว่า ระดับน้ําคลี่คลายเข้าสู่ภาวะปกติสภาพอากาศไม่มีเมฆฝน การให้บริการด้านสาธารณสุขเปิดรับผู้ป่วยเป็นปกติ สําหรับผู้ป่วยภาวะวิกฤตจํานวน 7 ราย ที่มีการเคลื่อนย้าย ยังคงได้รับการดูแลอยู่ที่โรงพยาบาลประจวบคีรีขันธ์และโรงพยาบาลหัวหิน นอกจากนี้ การออกหน่วยแพทย์เคลื่อนที่ พบผู้ป่วยมารับบริการด้วยโรคระบบทางเดินอาหารโรคระบบทางเดินหายใจปวดกล้ามเนื้อและน้ํากัดเท้า นอกจากนี้ยังมีผู้ป่วยที่มีปัญหาสุขภาพจิต จํานวน 17 ราย ไม่พบภาวะซึมเศร้ามีการออกเยี่ยมบ้านให้ความรู้ แจกจ่ายยาชุดน้ําท่วม สํารวจบ่อน้ําตื้น น้ําอุปโภคบริโภค พร้อมทั้งสํารวจแหล่งเพาะพันธุ์ยุงลาย
ทั้งนี้ เป็นช่วงหลังน้ําลด ประชาชนที่อยู่ในพื้นที่น้ําขัง ให้ดูแลตนเองบุตรหลานไม่ให้ถูกยุงกัด ช่วยกันทําลายแหล่งเพราะพันธุ์ลูกน้ํายุงลาย และระมัดระวังโรคฉี่หนู หลีกเลี่ยงการเดินลุยน้ําย่ําโคลนที่ชื้นแฉะ สําหรับประชาชนภาคใต้ที่อาศัยในพื้นที่เสี่ยงน้ําท่วม ขอให้ติดตามข้อมูลสภาพอากาศ ประกาศแจ้งเตือนภัยอย่างใกล้ชิด ปฏิบัติตามคําเตือนอย่างเคร่งครัด และระมัดระวังอันตรายจากน้ําที่อาจท่วมอย่างฉับพลัน หากเจ็บป่วยฉุกเฉินแจ้งสายด่วน 1669 ตลอด 24 ชั่วโมง
***************************** 10 พฤศจิกายน 2560
รัฐบาลไทย-ข่าวทำเนียบรัฐบาล-รัฐบาลใช้กลไกคณะกรรมการหมู่บ้าน ขับเคลื่อนการพัฒนาตามความต้องการประชาชน
วันจันทร์ที่ 20 มีนาคม 2560
รัฐบาลใช้กลไกคณะกรรมการหมู่บ้าน ขับเคลื่อนการพัฒนาตามความต้องการประชาชน
รัฐบาลปฏิรูประบบการบริหารจัดการท้องถิ่น โดยใช้กลไกคณะกรรมการหมู่บ้านเป็นศูนย์กลางในการดําเนินงาน เพื่อให้ได้แผนพัฒนาหมู่บ้านที่เกิดขึ้นจากประชาชนและเป็นไปตามความต้องการของประชาชนอย่างแท้จริง
ต่อจากนี้ไป ขอเชิญรับฟังไทยคู่ฟ้า ครับ
รัฐบาลปฏิรูประบบการบริหารจัดการท้องถิ่น โดยใช้กลไกคณะกรรมการหมู่บ้านเป็นศูนย์กลางในการดําเนินงาน เพื่อให้ได้แผนพัฒนาหมู่บ้านที่เกิดขึ้นจากประชาชนและเป็นไปตามความต้องการของประชาชนอย่างแท้จริง ซึ่งส่วนราชการ หน่วยงานรัฐ และองค์กรปกครองส่วนท้องถิ่น จะนําแผนพัฒนาของคณะกรรมการหมู่บ้านไปเป็นข้อมูลประกอบการวางแผนในการพัฒนาท้องถิ่น อําเภอ จังหวัดและกลุ่มจังหวัด โดยให้มีการจัดสรรงบประมาณเพื่อสนับสนุนการทํางานของคณะกรรมการหมู่บ้านด้วย นอกจากนี้ ยังให้ส่วนราชการในพื้นที่จัดทําโครงการเพื่อสนับสนุนการพัฒนาศักยภาพของคณะกรรมการหมู่บ้านให้สามารถปฏิบัติหน้าที่ได้อย่างมีประสิทธิภาพ เพื่อให้ประชาชนทุกคนได้มีส่วนในการแก้ไขปัญหาและพัฒนาหมู่บ้านของตนเองร่วมกัน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-SME Development Bank จัดงานสัมมนา“ล้วงลับจับทาง สร้างธุรกิจออนไลน์ให้ติดลมบน"ร่วมแชร์ไอเดียเอสเอ็มอีชี้ช่องทางรวย
วันพฤหัสบดีที่ 23 มีนาคม 2560
SME Development Bank จัดงานสัมมนา“ล้วงลับจับทาง สร้างธุรกิจออนไลน์ให้ติดลมบน"ร่วมแชร์ไอเดียเอสเอ็มอีชี้ช่องทางรวย
ธพว.จัดสัมมนา “ล้วงลับจับทาง สร้างธุรกิจออนไลน์ให้ติดลมบน” ในวันอังคารที่ 28 มีนาคม 2560 เวลา 13.30-15.30 น.ณ Co-Working Space อาคารสํานักงานใหญ่ SME Bank Tower
ธนาคารพัฒนาวิสาหกิจขนาดกลางและขนาดย่อมแห่งประเทศไทย( ธพว.หรือ SME Development Bank) ร่วมกับ สถาบันเทคโนโลยีพระจอมเกล้าเจ้าคุณทหารลาดกระบัง จัดสัมมนา “ล้วงลับจับทาง สร้างธุรกิจออนไลน์ให้ติดลมบน” ในวันอังคารที่ 28 มีนาคม 2560 เวลา 13.30-15.30 น.ณ Co-Working Space อาคารสํานักงานใหญ่ SME Bank Tower ติดสถานีรถไฟฟ้าอารีย์ ไขความลับของคําว่าE-Marketing เพื่อเปลี่ยนจุดด้อย สร้างจุดเด่น และชี้ช่องรวย พร้อมนําไปผสมผสานกับธุรกิจSME ได้อย่างลงตัว จากวิทยากรที่ร่วมแชร์ไอเดียธุรกิจ นายณัฐพัชญ์ วงเหรียญทอง กูรูชื่อดังด้านการทําE-Marketing ที่ปรึกษา เทรนเนอร์ และบล็อกเกอร์ด้านการตลาดดิจิทัล ผู้วางแผนการตลาดคอนเทนต์ให้กับแบรนด์ต่างๆมากกว่า 40 แบรนด์ และเจ้าของบล๊อก nuttaputch.com ซึ่งเป็นบล๊อกการตลาดและการพัฒนาตัวเองที่มีผู้ติดตามบนFacebook มากกว่า 200,000 คน และผู้แต่งหนังสือContent Marketingเล่าให้คลิ๊ก พลิกแบรนด์ให้ดังหนังสือด้านการตลาดคอนเทนต์เริ่มแรกของประเทศไทย
ผู้สนใจเข้าร่วมงานสํารองที่นั่งด่วน โทร 02-265-3009, 098-269-8077 หรือ email: innocenter.smed@gmail.com รับจํานวนจํากัด ฟรีไม่มีค่าใช้จ่าย
ข้อมูลเพิ่มเติมติดต่อ : ฝ่ายสื่อสารองค์กรและกิจกรรมเพื่อสังคม โทร. 0-265-4574-5
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-ก.แรงงาน อัญเชิญเครื่องราชสักการะฯ เนื่องในวันเฉลิมพระชนมพรรษาสมเด็จพระเจ้าอยู่หัว ๖๖ พรรษา ๒๘ กรกฎาคม ๒๕๖๑
วันอาทิตย์ที่ 29 กรกฎาคม 2561
ก.แรงงาน อัญเชิญเครื่องราชสักการะฯ เนื่องในวันเฉลิมพระชนมพรรษาสมเด็จพระเจ้าอยู่หัว ๖๖ พรรษา ๒๘ กรกฎาคม ๒๕๖๑
วันที่ ๒๘ กรกฎาคม ๒๕๖๑ เวลา ๑๘.๐๐ น. นายจรินทร์ จักกะพาก ปลัดกระทรวงแรงงาน ข้าราชการ และเจ้าหน้าที่สังกัดกระทรวงแรงงาน ได้อัญเชิญเครื่องราชสักการะ และจุดเทียนถวายพระพรชัยมงคล
วันที่ ๒๘ กรกฎาคม ๒๕๖๑ เวลา ๑๘.๐๐ น. นายจรินทร์ จักกะพาก ปลัดกระทรวงแรงงาน ข้าราชการ และเจ้าหน้าที่สังกัดกระทรวงแรงงาน ได้อัญเชิญเครื่องราชสักการะ และจุดเทียนถวายพระพรชัยมงคล สมเด็จพระเจ้าอยู่หัว เนื่องในวันเฉลิมพระชนมพรรษาสมเด็จพระเจ้าอยู่หัว ๖๖ พรรษา ๒๘ กรกฎาคม ๒๕๖๑ ณ มณฑลพิธีท้องสนามหลวง
-----------------------------------------------
กองเผยแพร่และประชาสัมพันธ์
๒๘ กรกฎาคม ๒๕๖๑
ชาญชัย ชาวหนองเพียร ภาพ/ข่าว
รัฐบาลไทย-ข่าวทำเนียบรัฐบาล-กระทรวงสาธารณสุขชี้แจง ยังไม่เคยอนุญาตให้ปลูกกัญชาในพื้นที่เป็นไร่ตามที่เป็นข่าว
วันศุกร์ที่ 19 มกราคม 2561
กระทรวงสาธารณสุขชี้แจง ยังไม่เคยอนุญาตให้ปลูกกัญชาในพื้นที่เป็นไร่ตามที่เป็นข่าว
กระทรวงสาธารณสุขชี้แจง ที่ผ่านมา สธ.อนุญาตให้มีการครอบครองกัญชาเพื่อการศึกษาวิจัยเพื่อจะพัฒนาไปใช้ในทางการแพทย์ แต่ยังไม่เคยอนุญาตให้ปลูกกัญชาในพื้นที่เป็นไร่ตามที่เป็นข่าว
วันที่ 16 มกราคม 2561 นายแพทย์วันชัย สัตยาวุฒิพงศ์ เลขาธิการคณะกรรมการอาหารและยา (อย.) กระทรวงสาธารณสุข ชี้แจงตามที่มีข่าวว่ามีการอนุญาตปลูกกัญชาในพื้นที่จังหวัดสกลนคร โดยอ้างถึงกฎกระทรวงสาธารณสุขฯ ประกาศในราชกิจจานุเบกษา เมื่อวันที่ 6 มกราคม 2561 โดยจะใช้พื้นที่นําร่องเขตจังหวัดสกลนคร จํานวน 5000 ไร่ นั้น อย. ขอชี้แจงดังนี้
กฎกระทรวงเกี่ยวกับการอนุญาตยาเสพติดให้โทษในประเภท 5 มี 2 กฎกระทรวง คือ
1) กฎกระทรวงการขออนุญาตและการอนุญาตผลิต จําหน่าย นําเข้า ส่งออก หรือมีไว้ในครอบครองซึ่งยาเสพติดให้โทษในประเภท 4 หรือในประเภท 5 ประกาศในราชกิจจานุเบกษา เมื่อวันที่ 6 มกราคม 2561 เป็นเรื่องการอนุญาตผลิต จําหน่าย นําเข้า ส่งออก ครอบครองยาเสพติดให้โทษในประเภท 5 เช่น กัญชา พืชกระท่อม พืชฝิ่น
โดยที่ปัจจุบันคณะกรรมการควบคุมยาเสพติดให้โทษซึ่งประกอบด้วยหลายภาคส่วนในสังคมได้อนุญาตให้มีการครอบครองกัญชาเพื่อการศึกษาวิจัยเพื่อจะพัฒนาไปใช้ในทางการแพทย์แล้ว แต่ยังไม่เคยอนุญาตให้มีการปลูกกัญชา
2) กฎกระทรวงการขออนุญาตผลิต จําหน่ายหรือมีไว้ในครอบครองซึ่งยาเสพติดให้โทษในประเภท 5 เฉพาะเฮมพ์ ประกาศในราชกิจจานุเบกษาเมื่อวันที่ 6 มกราคม 2561 เป็นกฎกระทรวงที่รองรับการปลูกเฮมพ์ในเชิงอุตสาหกรรม โดยในระยะ 3 ปีแรก อนุญาตเฉพาะหน่วยงานของรัฐเท่านั้น
การพิจารณาอนุญาตยาเสพติดให้โทษในประเภท 5 ทั้งสองกรณีตามกฎกระทรวงสองฉบับข้างต้น ต้องผ่านความห็นชอบของคณะกรรมการควบคุมยาเสพติดให้โทษ ซึ่งมีหลายภาคส่วนในสังคมร่วมเป็นกรรมการพิจารณา
กรณีข่าวนายประพัฒน์ ปัญญาชาติรักษ์ ประธานสภาเกษตรกรแห่งชาติ ได้เลือกพื้นที่ใน จ.สกลนคร ประมาณ 5,000 ไร่ เป็นแหล่งเพาะปลูกพืชกัญชาแห่งแรกของประเทศนั้น จะต้องดําเนินการขออนุญาตตามที่กฎหมายกําหนดตามกฎกระทรวงตาม 1) ข้างต้น
อย่างไรก็ตาม ที่ผ่านมากระทรวงสาธารณสุขได้อนุญาตให้มีการครอบครองกัญชาเพื่อการศึกษาวิจัยเพื่อจะพัฒนาไปใช้ในทางการแพทย์ แต่ยังไม่เคยอนุญาตให้ปลูกกัญชาในพื้นที่เป็นไร่ตามที่เป็นข่าว ถ้าหากมีผู้ประสงค์ขอปลูกกัญชา ต้องผ่านคณะกรรมการควบคุมยาเสพติดให้โทษ ซึ่งมีหลายภาคส่วน ต้องพิจารณาถึงเหตุผล ความจําเป็น ประโยชน์ที่จะได้รับ ความเหมาะสม รวมถึงมาตรการในการควบคุมมิให้นํากัญชาไปใช้ในทางที่ผิด
-------------------------
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี  17 กรกฎาคม 2561
วันอังคารที่ 17 กรกฎาคม 2561
สรุปข่าวการประชุมคณะรัฐมนตรี  17 กรกฎาคม 2561
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-ผู้อำนวยการธนาคารโลกประจำภูมิภาคเอเชียตะวันออกเฉียงใต้เข้าเยี่ยมคารวะรองนายกรัฐมนตรี
วันอังคารที่ 16 พฤษภาคม 2560
ผู้อํานวยการธนาคารโลกประจําภูมิภาคเอเชียตะวันออกเฉียงใต้เข้าเยี่ยมคารวะรองนายกรัฐมนตรี
ผู้อํานวยการธนาคารโลกประจําภูมิภาคเอเชียตะวันออกเฉียงใต้เข้าเยี่ยมคารวะรองนายกรัฐมนตรี
วันนี้ (16 พ.ค. 2560) เวลา 14.30 น. นาย Ulrich Zachau ผู้อํานวยการธนาคารโลกประจําภูมิภาคเอเชียตะวันออกเฉียงใต้ นําทีมวิจัยจากธนาคารโลก เข้าเยี่ยมคารวะนายสมคิด จาตุศรีพิทักษ์ รองนายกรัฐมนตรี ในโอกาสเดินทางเยือนไทย เพื่อพบปะหน่วยงานภาครัฐที่เกี่ยวข้อง เพื่อประเมิน จัดอันดับความยาก-ง่ายในการประกอบธุรกิจ (Doing Business) ของประเทศไทย ณ ห้องรับรอง 2 ตึกนารีสโมสร ทําเนียบรัฐบาล สรุปสาระสําคัญดังนี้
รองนายกรัฐมนตรีกล่าวเชื่อมั่นว่า ทีมวิจัยจากธนาคารโลกจะเล็งเห็นถึงความตั้งใจจริงในการทํางานของรัฐบาลตลอดระยะเวลากว่าสองปีที่ผ่านมา ซึ่งรัฐบาลให้ความสําคัญอย่างยิ่งต่อ “การปฎิรูป” โดยมีเป้าหมายสําคัญคือการยกระดับประเทศสู่ไทยแลนด์ 4.0 และรัฐบาลจะต้องทํางานให้หนักยิ่งขึ้น ในช่วงเวลาที่เหลืออยู่ก่อนถึงการเลือกตั้งทั่วไปในปีหน้า ซึ่งภาคเอกชนเองก็ต้องเร่งปฏิรูป เพื่อเพิ่มประสิทธิภาพเช่นเดียวกัน นอกจากนี้ รัฐบาลยังได้มีการกําหนดยุทธศาสตร์ประเทศในระยะยาว คือ การจัดทํายุทธศาสตร์ชาติ ระยะ 20 ปี เพื่อจะเป็นการกําหนดเป้าหมายประเทศ เพื่อการปฏิรูปอย่างยั่งยืน โดยจะเป็นการปฏิรูปทั้งระบบและโครงสร้าง ทําให้ประเทศไทยสามารถรองรับการเปลี่ยนแปลงภูมิรัฐศาสตร์โลกที่เปลี่ยนแปลงอย่างรวดเร็ว
อย่างไรก็ตาม รองนายกรัฐมนตรียังขอให้นําทีมวิจัยจากธนาคารโลกคํานึงถึงปัจจัยรอบด้านในการประเมินการจัดอันดับความยาก-ง่ายในการประกอบธุรกิจ (Doing Business) ว่า แต่ละประเทศมีความแตกต่างกันทั้งด้านโครงสร้าง ทรัพยากรบุคคล ระดับการพัฒนา วัฒนธรรม ประเพณี สําหรับประเทศไทยเป็นสังคมไทยที่มีความมิตร ภาคเอกชนต่างประเทศจํานวนมากชื่นชมที่จะพํานักอยู่ในประเทศไทย ซึ่งในอนาคตทีมวิจัยจากธนาคารโลก อาจพิจารณานําคุณภาพชีวิตและคุณภาพการใช้ชีวิตของบุคคลภาคธุรกิจ เป็นอีกหนึ่งปัจจัยในการคํานวณเพื่อจัดอันดับความยาก-ง่ายในการประกอบธุรกิจของประเทศด้วยได้
โอกาสนี้ ผู้อํานวยการธนาคารโลกประจําภูมิภาคเอเชียตะวันออกเฉียงใต้ ได้กล่าวแสดงความประทับใจในโอกาสเข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ทําให้ทราบถึงความมุ่งมั่นและเจตนารมณ์ในการดําเนินการต่างๆของรัฐบาล รวมทั้งการเข้าเยี่ยมคารวะนายวิษณุ เครืองาม รองนายกรัฐมนตรี ทราบถึงการปรับปรุงกฎหมายและกฎระเบียบหลายฉบับ ซึ่งจะเป็นประโยชน์ต่อการดําเนินธุรกิจในประเทศไทย ทั้งนี้ จากการได้หารือกับภาคเอกชน ได้เสนอเพิ่มเติมให้รัฐบาลสร้างการรับรู้อย่างเป็นระบบ อาทิ เว็บไซต์หรือสื่อสังคมต่างๆ เพื่อเป็นช่องทางเผยแพร่ข้อมูลและการดําเนินการต่างๆของรัฐบาล ซึ่งจะเป็นประโยชน์ต่อภาครัฐและเอกชนในการดําเนินการประกอบธุรกิจเช่นเดียวกัน
รัฐบาลไทย-ข่าวทำเนียบรัฐบาล-สธ.เปิดคลินิกมลพิษใน 10 จังหวัดดูแลสุขภาพประชาชนช่วงค่าฝุ่นละออง PM 2.5 สูง
วันอังคารที่ 17 ธันวาคม 2562
สธ.เปิดคลินิกมลพิษใน 10 จังหวัดดูแลสุขภาพประชาชนช่วงค่าฝุ่นละออง PM 2.5 สูง
กระทรวงสาธารณสุข ประชุมวิดีโอทางไกลนายแพทย์สาธารณสุขจังหวัด พร้อมดูแลสุขภาพประชาชนช่วงค่าฝุ่นละอองขนาดเล็ก PM 2.5 สูง เปิดคลินิกมลพิษใน 10 โรงพยาบาลใหญ่
กระทรวงสาธารณสุข ประชุมวิดีโอทางไกลนายแพทย์สาธารณสุขจังหวัด พร้อมดูแลสุขภาพประชาชนช่วงค่าฝุ่นละอองขนาดเล็ก PM 2.5 สูง เปิดคลินิกมลพิษใน 10 โรงพยาบาลใหญ่
วันนี้ (17 ธันวาคม 2562) ที่ศูนย์ปฏิบัติการด้านการแพทย์และสาธารณสุข (EOC) สํานักงานปลัดกระทรวงสาธารณสุข จ.นนทบุรี นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ภายหลัง ประชุมทางไกลผ่านระบบวิดีโอ กับสํานักงานสาธารณสุขจังหวัด 39 แห่ง ติดตามเฝ้าระวังผลกระทบด้านสุขภาพ จากปัญหาฝุ่นละอองขนาดเล็ก PM 2.5 ที่มีแนวโน้มสูงขึ้นในช่วงเดือนธันวาคม – กุมภาพันธ์ของทุกปี ว่า กระทรวงสาธารณสุขได้ให้โรงพยาบาลศูนย์ใน 10 จังหวัดพื้นที่เสี่ยงสูง ได้แก่ กรุงเทพมหานคร สมุทรสาคร สมุทรปราการ สระบุรี ราชบุรี นนทบุรี นครปฐม ขอนแก่น นครราชสีมา และนครสวรรค์ เปิดคลินิกมลพิษเพื่อดูแลรักษาให้คําปรึกษาแก่ประชาชน และหากค่าฝุ่นละอองขนาดเล็ก PM 2.5 มีปริมาณมากกว่า 75 ไมโครกรัม/ลูกบาศก์เมตร เกิน 3 วัน ให้จังหวัดพิจารณาเปิดศูนย์ปฏิบัติการฉุกเฉินด้านการแพทย์และสาธารณสุข (Public Health Emergency Operation Center : PHEOC)
นายแพทย์สุขุม กล่าวต่อว่า ขอให้ประชาชนในพื้นที่เสี่ยงติดตามสถานการณ์ฝุ่นละอองและปฏิบัติตามคําแนะนําของกระทรวงสาธารณสุขอย่างเคร่งครัด โดยสามารถติดตามได้ที่แอปพลิเคชัน Air4Thai (แอร์ ฟอร์ ไทย) หรือเพจ คนรักอนามัยใส่ใจอากาศ PM 2.5 หากอยู่ในพื้นที่สีแดง สีส้ม ให้ลดเวลาทํากิจกรรมนอกบ้านและท่องเที่ยว หลีกเลี่ยงการทํากิจกรรมที่ใช้แรงมากและออกกําลังกายกลางแจ้ง เปลี่ยนมาออกกําลังกายในบ้านหรือโรงยิมแทน หากมีอาการผิดปกติ ให้รีบไปพบแพทย์ โดยเฉพาะผู้ที่มีโรคประจําตัว ได้แก่ ผู้ป่วยโรคระบบทางเดินหายใจ/โรคหัวใจและหลอดเลือด ควรเตรียมยาและอุปกรณ์ที่จําเป็นให้พร้อม
ทั้งนี้ ได้กําชับให้ทุกจังหวัดที่มีปัญหาค่าฝุ่นละอองสูงเกินมาตรฐาน คง 5 มาตรการดูแลสุขภาพประชาชน ดังนี้ 1.เฝ้าระวังสถานการณ์ประเมินความเสี่ยง พร้อมแจ้งเตือนประชาชน 2.เฝ้าระวังการเจ็บป่วยใน 4 กลุ่มโรค ได้แก่ ระบบทางเดินหายใจ โรคหัวใจและหลอดเลือด โรคตา โรคผิวหนัง และอื่นๆ รายงานส่วนกลางทุกสัปดาห์และสอบสวนโรค 3.สื่อสารสร้างความรอบรู้และให้คําแนะนําในการปฏิบัติตนที่ถูกต้องกับประชาชน 4.ดูแลสุขภาพประชาชน เตรียมความพร้อม เปิดคลินิกมลพิษ เพื่อรักษา ให้คําปรึกษาแก่ประชาชน และ 5.ใช้มาตรการทางกฎหมาย ตามพระราชบัญญัติการสาธารณสุข พ.ศ. 2535 และที่แก้ไขเพิ่มเติม เพื่อป้องกันไม่ให้ค่าฝุ่นละอองเพิ่มนายแพทย์สุขุม กล่าว
************************* 17 ธันวาคม 2562